MOP HALO ONA MANUTENSAUN BA ESTRADA HUSI PONTE NUNURA TO'O PONTE SOSO HOLSA MALIANA
<p>Maliana, 29 Abril 2023: Ministru Obras Públikas (MOP), halo ona manutensaun ba estrada husi Ponte Nunura to'o ponte Soso, suku Holsa, postu administrativu Maliana, munisípiu Bobonaro.
Kondisaun estrada iha fatin refere grave no defikulta tebes movimentasaun transporte iha área refere, tanba ne'e Sr. Ministru Obras Públikas orienta halo manutensaun emerjénsia ba área refere hodi ateru tiha para fasilita movimentasaun liuliu transporta ekipamentu sensitivu Eleisaun Parlamentar nian ba sentru votasaun sira.
</p>
Antes ne'e, Sr. Ministru Obras Públikas (MOP), Eng. Abel Pires da Silva, halao observasaun direita ba kondisaun estrada refere no orienta Diresaun Jerál Estrada, Ponte, Prevensaun no Kontrollu i Seias (DJEPPKS) foti dadus ka levantamentu atu halo manutensaun emerjénsia, tanba ne'e, hahú ona manutensaun ba estrada refere.
Gabinete do Ministro das Obras Públicas, Dr Abel Pires da Silva, MIT, PhD
<a rel="nofollow" class="external text" href="https://www.facebook.com/photo/?fbid=218204457514496&amp;set=pcb.218206650847610">Gabinete do Ministro das Obras Públicas, Dr Abel Pires da Silva, MIT, PhD</a>